మురుగేష్ నిరాని

మురుగేష్ నిరాని కర్ణాటక రాష్ట్రానికి చెందిన రాజకీయ నాయకుడు. ఆయన  బిలిగి  అసెంబ్లీ నియోజకవర్గం నుండి మూడుసార్లు ఎమ్మెల్యేగా గెలిచి,  ప్రస్తుతం బసవరాజు బొమ్మై మంత్రివర్గంలో భారీ, మధ్య తరహా పరిశ్రమల శాఖల మంత్రిగా పని చేశాడు. ఆయన 2023లో జరిగిన ఎన్నికల్లో బీజేపీ అభ్యర్థిగా పోటీ చేసి కాంగ్రెస్ అభ్యర్థి  చేతిలో ఓడిపోయాడు.

రాజకీయ జీవితం
మురుగేష్ నిరాని మైసూర్ మహారాజా, కృష్ణ రాజా వడియార్ IV యొక్క సిద్ధాంతాల నుండి ప్రేరణ పొంది రాష్ట్రీయ స్వయంసేవక్ సంఘ్‌లో చేరి అనంతరం బీజేపీ ద్వారా రాజకీయాల్లోకి వచ్చాడు. ఆయన ఉత్తర కర్ణాటకలో బీజేపీలో సామాన్య కార్యకర్తగా పని చేసి  2004లో జరిగిన అసెంబ్లీ ఎన్నికల్లో బిలిగి అసెంబ్లీ నియోజకవర్గం నుండి నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2008లో జరిగిన ఎన్నికల్లో రెండోసారి వరుసగా ఎమ్మెల్యేగా గెలిచి  బి.ఎస్.యడ్యూరప్ప మంత్రివర్గంలో భారీ మరియు మధ్య తరహా పరిశ్రమల మంత్రిగా పనిచేసి అనంతరం 2013లో జరిగిన అసెంబ్లీ ఎన్నికల్లో ఓడిపోయాడు.

మురుగేష్ నిరాని 2018లో జరిగిన అసెంబ్లీ ఎన్నికల్లో మూడోసారి ఎమ్మెల్యేగా అసెంబ్లీకి ఎన్నికై  బి.ఎస్.యడ్యూరప్ప మంత్రివర్గంలో గనులు మరియు భూగర్భ శాఖ మంత్రిగా ఆ తరువాత 2021 నుండి బసవరాజు బొమ్మై మంత్రివర్గంలో భారీ మరియు మధ్య తరహా పరిశ్రమల మంత్రిగా భాద్యతలు చేపట్టాడు.

మూలాలు

కర్ణాటక రాజకీయ నాయకులు
కర్ణాటక వ్యక్తులు
1965 జననాలు
భారతీయ జనతా పార్టీ రాజకీయ నాయకులు